ปริสสิลลากับอาควิลลา

ปริสสิลลา (, ; , Priskilla หรือ Priscila) หรือ ปริสคา () กับ อาควิลลา (, ; , Akylas) เป็นคู่สามีภรรยามิชชันนารีของศาสนาคริสต์ในคริสต์ศตวรรษที่ 1 ที่ได้รับการกล่าวถึงในพันธสัญญาใหม่  ตามธรรมเนียมแล้วอาควิลลาได้รับการจัดอยู่ในรายชื่อสาวกเจ็ดสิบคน ปริสสิลลากับอาควิลลาอาศัย ทำงาน และเดินทางร่วมกับเปาโลอัครทูตผู้ระบุถึงทั้งคู่ว่าเป็น "ผู้ร่วมงานกับข้าพเจ้าในพระราชกิจของพระเยซูคริสต์" ()Keller, Marie Noël. Priscilla and Aquila: Paul's Coworkers in Christ Jesus. Liturgical Press, 2010. .

ในพันธสัญญาใหม่บรรยายถึงปริสสิลลากับอาควิลลาว่าเป็นผู้มีบทบาทสำคัญในการทำให้คริสตจักรของศาสนาคริสต์ในยุคต้นเข้มแข็งขึ้น เปาโลแสดงความขอบคุณและยอมรับอย่างจริงใจว่าตนเป็นหนี้บุญคุณต่อทั้งสอง  () ทั้งคู่ถือว่าเป็นผู้สอนของอปอลโลซึ่งเป็นผู้ประกาศข่าวประเสริญคนสำคัญในคริสต์ศตวรรษที่ 1 และ "รับท่านมาสั่งสอนให้รู้ทางของพระเจ้าให้ถูกต้องยิ่งขึ้น " ()

บางคนมีความเห็นว่าเป็นไปได้ที่ปริสสิลลาดำรงตำแหน่งเป็นผู้ปกครองของคริสตจักร เนื่องจากปริสสิลลามีบทบาทโดดเด่นเป็นพิเศษ และบางคนยังมีความเห็นว่าปริสสิลลาคือตัวตนของนักเขียนนิรนามผู้เขียนจดหมายถึงชาวฮีบรูHoppin, Ruth. Priscilla's Letter: Finding the Author of the Epistle to the Hebrews. Lost Coast Press, 2000. 

 การอ้างถึงในพันธสัญญาใหม่ 
ปริสสิลลากับอาควิลลาถูกกล่าวถึง 6 ครั้งในหนังสือที่แตกต่างกัน 4 เล่มในพันธสัญญาใหม่ โดยกล่าวถึงคู่กันเสมอและไม่เคยถูกกล่าวถึงแยกกัน ในการอ้างถึง 6 ครั้งนี้ มีเพียง 2 ครั้งที่ชื่อของอาควิลลาถูกกล่าวถึงก่อนปริสสิลลา และครั้งหนึ่งเป็นเรื่องราวที่เปาโลพบกับทั้งคู่ครั้งแรก ซึ่งอาจจะพบกับอาควิลลาก่อน

 : "ท่านพบยิวคนหนึ่งที่นั่นชื่ออาควิลลาซึ่งเกิดในแคว้นปอนทัส แต่พึ่งมาจากประเทศอิตาลีกับภรรยาที่ชื่อปริสสิลลา เพราะจักรพรรดิคลาวดิอัสมีรับสั่งให้พวกยิวทั้งหมดออกไปจากกรุงโรม เปาโลจึงไปหาคนทั้งสอง ท่านอาศัยและทำงานอยู่กับเขาทั้งสอง เพราะว่าทั้งสองฝ่ายเป็นช่างทำเต็นท์ด้วยกัน"
 : "เปาโลพักอยู่ที่นั่นอีกหลายวัน แล้วท่านจึงลาพวกพี่น้องลงเรือไปยังแคว้นซีเรีย และปริสสิลลากับอาควิลลาก็ไปด้วย เปาโลกล้อนผมที่เมืองเคนเครียเพราะท่านบนตัวไว้"
 : "ท่านเข้าไปในธรรมศาลาสั่งสอนด้วยความกล้าหาญ แต่เมื่อปริสสิลลากับอาควิลลาฟังท่านแล้ว ก็รับท่านมาสั่งสอนให้รู้ทางของพระเจ้าให้ถูกต้องยิ่งขึ้น"
 : "ขอทักทายมายังนางปริสคาและอาควิลลา ผู้ร่วมงานกับข้าพเจ้าในพระราชกิจของพระเยซูคริสต์"
 1 โครินธ์ 16:19: "คริสตจักรต่างๆ ในแคว้นเอเชียฝากคำทักทายมายังท่านทั้งหลาย อาควิลลาและนางปริสคากับคริสตจักรที่อยู่ในบ้านของเขาฝากคำทักทายมายังพวกท่านในองค์พระผู้เป็นเจ้าเป็นพิเศษ"
 2 ทิโมธี 4:19: "ขอฝากคำทักทายมายังนางปริสคากับอาควิลลาและคนในครอบครัวของโอเนสิโฟรัสด้วย"
หมายเหตุ: ในฉบับพระเจ้าเจมส์ กิจการ 18:26 ระบุชื่อของทั้งคู่วา "อาควิลลากับปริ​สส​ิลลา" จึงนับเป็น 3 ครั้งที่ชื่อของอาควิลลาถูกกล่าวถึงก่อนปริสสิลลา

 ดูเพิ่ม 
 ศาสนาคริสต์ยุคแรก

 อ้างอิง 

 แหล่งข้อมูลอื่น 

Saints Aquila and Priscilla 

หมวดหมู่:นักบุญจากพันธสัญญาใหม่
หมวดหมู่:บุคคลที่เสียชีวิตในคริสต์ศตวรรษที่ 1
หมวดหมู่:คู่แต่งงาน
หมวดหมู่:บุคคลในกิจการของอัครทูต
หมวดหมู่:บุคคลในบทจดหมายของเปาโล
หมวดหมู่:จดหมายของนักบุญเปาโลถึงชาวโรม
หมวดหมู่:จดหมายของนักบุญเปาโลถึงชาวโครินธ์ ฉบับที่ 1
หมวดหมู่:จดหมายของนักบุญเปาโลถึงทิโมธี ฉบับที่ 2
หมวดหมู่:จดหมายถึงชาวฮีบรู
หมวดหมู่:สาวกเจ็ดสิบคน
หมวดหมู่:ผู้หญิงในพันธสัญญาใหม่